Ayɨnánɨ nene “ Gorɨxo arɨge nerɨ ámá ámɨ wé rónɨŋí̵ xí̵o imónɨŋí̵pɨ wimɨxɨní̵árí̵anɨ ? ” nɨyaiwirane ududí̵ neainɨpaxí̵manɨ . Ayí̵ rɨpɨ nánɨrɨnɨ . Xwɨyí̵á yayí̵ neainarɨŋí̵pimɨ dánɨ Gorɨxo wí̵á rénɨŋí̵ neaókímɨxárɨŋí̵rɨnɨ . Ámá Jisasomɨ iwamí̵ó dánɨ dɨŋí̵ nɨwɨkwí̵róa numáná ámɨ xegí̵ bɨ mé sa anɨŋí̵ wɨkwí̵roarɨgí̵áyí̵ , ayí̵ wé rónɨgí̵áyí̵ wimɨxarɨŋí̵rɨnɨ . Bɨkwí̵yo dánɨ re nɨrɨnɨrɨ eánɨŋí̵pɨ , “ Ámá Gorɨxonɨ dɨŋí̵ nɨkwí̵róagí̵a nánɨ ‘ Wé rónɨgí̵árɨnɨ . ’ rárɨŋáyí̵ dɨŋí̵ nɨyɨmɨŋí̵ tí̵gí̵áyí̵ imónɨpí̵rí̵árɨnɨ . ” nɨrɨnɨrɨ eánɨŋí̵pɨ nionɨ seararɨŋápɨ tí̵nɨ xɨxenɨ imónɨŋagɨ nánɨ seararɨŋɨnɨ .
